Vsevolod Lõtkin

Vsevolod Lõtkin (vene keeles Всеволод Юрьевич Лыткин; sündinud 17. jaanuaril 1967 Siberis) on luterlik piiskop. Ta on Siberi Evangeelse Luterliku Kiriku piiskop.

Ta ristiti aastal 1987 luterliku korra järgi Tallinnas. Ta püüdles visalt oma eesmärgi – saada vaimulikuks – poole, õppis iseseisvalt, sai Tallinnas praktilist koolitust, tegi Eesti Evangeelse Luterliku Kiriku (EELK) konsistooriumis vaimuliku ameti eksami. Aastast 1991 hakkas ta Akademgorodokis kuulutama luterlikku kristlust. Aastal 1992 toetas teda aktiivselt Ameerika luterliku Missouri Sinodi misjonhttps://web.archive.org/web/20140222165315/http://www.keston.org.uk/russia/articles/july2006/04Litkin.html. Aastal 1993 ordineeris EELK peapiiskop Kuno Pajula ta pastorikshttps://online.le.ee/2023/10/10/siberlane-kes-ehitas-ules-maailma-suurima-luterliku-kiriku/, samast aastast juhtis ta EELK jurisdiktsiooni all olevat Novosibirski luterlikku kogukonda. Aastast 2003 juhtis ta autonoomset Siberi Evangeelset Luterlikku Kirikut (aastani 2007 piiskop-electusena). 

6. mail 2007 pühitseti ta peapiiskop Andres Põderi poolt Tallinna toomkirikus Siberi Evangeelse Luterliku Kiriku piiskopiks, sellel osalesid ka Leedu, Läti ja Soome luterlike kirikute esindajad.

 Viited 

Kategooria:Luteriusu piiskopid
Kategooria:Venemaa luteriusu vaimulikud
Kategooria:Sündinud 1967